cyanic-selkie/wikianc huggingface dataset:
The Rolling Stones No. 2
The Rolling Stones No. 2 er det andre britiske albumet til The Rolling Stones. Albumet er frå 1965 og som debutalbumet året før inneheld The Rolling Stones No. 2 stort sett coverversjonar av R&B-songar, i tillegg til tre songar av låtskrivarduoen Jagger/Richards.
Viriskogtrast
Skildring
Dei konstruerer reir på bakken eller nær bakken i ein busk. Reiret består av tre strukturelle lag, inkludert ytre, indre og lag. Det ytre laget består av blad og støttande greiner, medan det indre laget består av tynnare materiale vove saman. Foringa består av fleksibelt materiale som bark, røter og frø. Hoa legg tre til fem grønblåe egg som kan ha brune flekker som ho rugar i 10 til 14 dagar. Begge foreldra matar ungar i reiret. Unge viriskogtrastar kan forlate reiret mellom 10 og 12 dagar etter klekking.
Joe Cole
Klubbspel
Cole debuterte for West Ham i januar 1999. Etter at klubben rykte ned frå toppdivisjonen i 2003, sa han nei til ny kontrakt. Same sommaren vart han overført til Chelsea FC mot 6,6 millionar pund. Fram til 2010 var han med å vinne ei rad titlar med den nye rikmannsklubben frå vest i London. Tidt og ofte desse åra veksla ha mellom å vere med i fyrsteellevaren og kome på bane som innbytar.
Viriskogtrast
Skildring
Viriskogtrastar er sporadiske vertar for egg lagt av brunhovudtrupial (Molothrus ater). Det er observert at det er somme hannar som engasjerer seg i åtferd som liknar den polygynandrøse irokesarskogtrast ved at hannar kan mate ungar i meir enn eitt reir og det kan vere fleire hannar som kjem med mat til kvart reir.
Whiting Rocks
Whiting Rocks er tre skjer som ligg 0,5 nautiske mil (0,9 km) sør for The Barchans, Argentine Islands, utanfor kysten av Graham Land. Han vart namngjeven av UK Antarctic Place-Names Committee (UK-APC) etter Colin S. Whiting, landmålarassistent i Hydrographic Survey Unit frå HMS «Endurance» som arbeidde i området i februar 1969.
Joe Cole
Landslagsspel
Cole fekk sin landslagdebut 25. mai 2001. Han spelte for England både i Fotball-VM 2002, 2006 og 2010. Under verdsmeisterskapen i Sør-Afrika var han innbytar då Tyskland i oktofinalen sende England heim med tap 1–4. Det vart hans siste av 56 landskampar, i berre 10 av dei var han på bana i samtlege 90 minutt. Han skåra 10 landslagsmål.
Viriskogtrast
Skildring
Populasjonen av viriskogtrast er minkande i storleik. Trugsmåla mot arten inkluderer reirparasitisme frå brunhovudtrupial, klimaendringar og endring av Amazonas låglandsskog. Trendresultat frå ei hekkefuglundersøking indikerer at viriskogtrastpopulasjonane gjekk tilbake over det meste av området frå 1966 til 2013. Det har vore uro for at bruk av invasive/framande plantedelar kan redusere hekkesuksessen, men negative konsekvensar er ikkje dokumenterte. Andre potensielle truslar inkluderer tap av skoghabitat, åttak frå ekorn, jordekorn og rovfuglar.
The Rolling Stones No. 2
Albumet vart ein stor hit i Storbritannia då det kom ut. Det låg 10 veker på førsteplass tidleg i 1965 og vart eit av dei bestseljande albuma i heimlandet dette året.
Lefevre-Utile Point
Lefevre-Utile Point er eit nes 1 nautisk mil (1,9 km) vest for Curie Point langs nordsida av Île Doumer i Antarktiske Arkipel. Det vart oppdaga og namngjeve av Den franske antarktisekspedisjonen (1903–05) under Jean-Baptiste Charcot.
The Rolling Stones No. 2
Medverkande
The Rolling Stones
Andre medverkande
Skjoldtunnelen
Skjoldtunnelen er ein tunnel på linje 1 på Bybanen mellom Mårdalen og Skjold. Han opna 21. juni 2013. Tunnelen er 400 meter lang.
Ma`abilah
Ma`abilah er ein landsby i Muscat nordaust i Oman.
Maren Benedicte Nystad Storslett
Maren Benedicte Nystad Storslett er ein norsk sametingspolitikar. Ho representerer Norske Samers Riksforbund (NSR) på Sametinget i perioden 2021–2025, der ho er vald inn frå Ávjovárri valkrins. Ho er medlem i oppvekst-, omsorg- og utdanningskomiteen og i Samisk parlamentarisk råd, og parlamentarisk nestleiar for NSR.
I 2016–2017 var ho samisk vegvisar. Storslett har vore leiar i NSR Nuorat, ungdomsutvalet til NSR, sidan 2018.
Medaljevinnarar under sommar-OL 1896
Medaljevinnarar under sommar-OL 1896 gjev oversyn over utøvarane som vann medaljar under sommar-OL 1896.
Manumah
Manumah er ein landsby i Muscat nordaust i Oman.
Kirsten Inger Anti
Kirsten Inger Anti er ein norsk sametingspolitikar. Ho sit på Sametinget for Senterpartiet frå Ávjovárri valkrins i perioden 2021–2025. Anti er medlem i oppvekst-, omsorg- og utdanningskomiteen. Av yrke er ho postbod.
Fylkesveg 317 i Vest-Agder
Fylkesveg 317 i Vest-Agder går mellom Eldalen og Åkset i Marnardal kommune. Vegen er 1,4 km lang.
Lago di Mognola
Lago di Mognola er ein innsjø oppfor Fusio i kantonen Ticino i Sveits. Han ligg 2003 moh.
Mount Bulcke
Mount Bulcke er eit bratt fjell, 1030 moh, ytst på ein isdekt utstikkar som strekkjer seg sør frå Solvay Mountains heilt sør på Brabant Island i Antarktiske Arkipel. Det vart oppdaga av Belgica-ekspedisjonen under Gerlache, 1897–99, og vart namngjeven av han etter Bulcke som støtta eksepdisjonen økønomisk.
Nedre Vøiens Bomuldsspinderi
Graah hadde vore i Manchester og andre plassar for å gjere seg kjend med industrien. Fabrikken vart bygd med teknologi og ekspertar frå England.
Den første tida hadde spinneriet 70 til 80 tilsette som arbeidde ved spinnemaskinane. Maskinane vart drivne av kraft frå eit vasshjul som tilhøyrde Akers Mekaniske Verksted.
I 1859 brann spinneriet ned og ei ny bygning etter teikningar av Oluf Nicolai Roll vart bygd. Det er den fabrikken som framleis står på staden. I 1895 kjøpte spinneriet opp fallrettane i den nederste delen av Vøyenfallene, kalla Våghalsen. Det blei ført opp fleire bygningar her.
Verksemda skifta eigarform og vart gjort om til aksjeselskap i 1906 under namnet A/S Knud Graah & Co. I 1919 vart spinneriverksemda skilt ut i eiga selskap under det gamle namnet Vøyens Bomuldsspinderi, men spinneriet gjekk dårleg og vart nedlagd fire år seinare. Knud Graah & Co. held fram som veveri og i 1946 gjekk det inn i selskapet TEFAS saman med mellom anna Hjula Veveri. Produksjonen vart flytta til ein ny fabrikk på Frysja. Selskapet gjekk konkurs etter nokre år; i 1955.
Fabrikkbygninga i Sagveien blei rehabilitert i 1980 ved arkitekt Sigvart Pran.
Industrianlegget er kommunalt verna som kulturminne. I tillegg til sjølve fabrikkbygninga består kulturminnet av Spinnerimeisterboligen i Sagveien 21 og nybygget med adresse Mølleparken 6.
Lago di Morghirolo
Lago di Morghirolo er ein innsjø i Ticino i Sveits. Han har eit overflateareal på 9.25 ha.
The Kingsmen Volume 3
The Kingsmen Volume 3 er det tredje studioalbum av rockebandet The Kingsmen, gjeve ut i 1965.
Lago di Morghirolo
Ein kan nå innsjøen til fots frå Dalpe eller Polpiano.
The Kingsmen Volume 3
Utgjeving og mottaking
Det tredje albumet til The Kingsmen inneheld «The Jolly Green Giant», ein humørfullt singel som nådde fjerdeplassen på Billboard Hot 100 og 25. plassen på Billboard R&B-lista, i lag med fleire andre R&B-klassikarar og eit par coverlåtar av The Wailers. Som med det førre albumet, vart det lagt på publkumsstøy på somme songar for å gje inntrykk av at det var konsertopptak. Albumet selde godt på grunn av populariteten til singelen «The Jolly Green Giant», og gruppa heldt særs mange konsertar. Albumet låg 18 veker på Billboard Top LPs frå 20. februar 1965 og nådde 22. plassen.
Albumet kom ikkje ut i Storbritannia. I 1993 gav Sundazed og Bear Family ut albumet på CD med bonusspora «Since You Been Gone», «It's Only The Dog» og «The Wolf Of Manhattan», og utan publikumsstøy. På CD-utgåva vart òg «Jolly Green Giant» flytta frå spor 1 til spor 3.
Fylkesveg 306 i Vest-Agder
Fylkesveg 306 i Vest-Agder går mellom Manneråk i Marnardal kommune og Ertseid i Lindesnes kommune. Vegen er 10,2 km lang.
Toula i Libanon
Toula  (arabisk تولا) er ein liten landsby i Nord-Libanon i Zgharta distrikt. Han ligg 1 150 meter over havet. Landsbyen har få innbyggjarar om vinteren, då kraftig snøfall ofte gjer vegane uframkomelege.
Fylkesveg 306 i Vest-Agder
Før 1. januar 2010 vart vegen kalla fylkesveg 452 i Vest-Agder.
Toula i Libanon
Toula har kring 1 000 innbyggjarar.
Hovudnæringa i området er jordbruk, og det vert her dyrka tomatar, agurk, eple, pærer, aprikos og druer. Innbyggjarane produserer òg den alkoholhaldige drikken arak av druer og anis.
Mawalih
Mawalih er ein landsby i Muscat nordaust i Oman.
Det skotske nasjonalistpartiet
Det skotske nasjonalistpartiet (engelsk Scottish National Party, avstytt SNP) er eit skotsk nasjonalistisk parti som verkar for skotsk sjølvstende. Det vart danna i 1934 gjennom samanslåinga av partia Scottish Party og National Party of Scotland.
Blackdown i Sussex
Blackdown eller Black Down er den høgaste åsen i det historiske grevskapet Sussex med ei høgd på 280 meter over havet, og er den nest høgaste toppen i Søraust-England bak Leith Hill (294 moh.).
Han er òg det høgaste punktet i South Downs nasjonapark. Dei furu- og lyngkledde sidene er eigd av National Trust.
Lehaie Point
Lehaie Point er det sørvestlegaste punktet på Hulot Peninsula på Brabant Island i Antarktiske Arkipel. Det vart oppdaga av Belgica-ekspedisjonen, 1897–99, under Gerlache, og kalla opp etter Monsieur Houzeau de Lehage, som støtta eksepdisjonen økønomisk. Den franske antarktisekspedisjonen under Charcot, 1903–05, kartla neset på nytt.
Cockscomb Buttress
Cockscomb Buttress er eit markant, isolert fjell med ei høgd opp mot 465 moh, som ligg 1 nautisk mil nordvest for Echo Mountain og oppom austsida av Norway Bight på sørkysten av Coronation Island i Sør-Orknøyane. Namnet, som er skildrande, vart gjeve av Falkland Islands Dependencies Survey etter kartlegginga deira frå 1950. Cockscomb er eit engelsk ord for hanekam.
Mount Cabeza
Mount Cabeza er eit fjell ved søraustsida av Parebreen, 1 nautisk mil sørvest for Hales Peak, nordaust på Brabant Island i Antarktiske Arkipel. Namnet «Monte Cabeza» vart nytta på eit argentinsk kart frå 1957.
Noga i Israel
Noga (hebraisk skrift נֹגַהּ, tyder Morgonraud) er ein moshav i Hevel Lakhish sør i det sentrale Israel. Han er ein del av Lakhish regionale kommune. Han ligg 5–6 km vest for Kiryat Gat.
Ann-Britt Eira Sara
Ann-Britt Eira Sara er ein norsk sametingspolitikar. Ho representerer Arbeidarpartiet frå Ávjovárri valkrins i perioden 2021–2025. Sara er leiar i oppvekst-, omsorg- og utdanningskomiteen og varamedlem i Samisk parlamentarisk råd. Av yrke er ho reindriftsutøvar og helsearbeidar.
Noga i Israel
Moshaven vart grunnlagd i 1955 av immigrantar til Israel frå Irak og Iran på landområdet som høyrte til al-Faluja. Namnet «Noga» er symbolsk for lyset til den jødiske sionistrørsla i Hevel Lakhish og kalla opp etter bibelvers i Salomos ordtak 4:18; «Men dei rettferdiges stig er lik morgonròden, som veks og klårnar mot høglys dag.».
Black Mountains i Wales
Black Mountains (walisisk Y Mynyddoedd Duon) er ei rekkje åsar i Powys og Monmouthshire søraust i Wales som strekkjer seg over grensa og inn i Herefordshire i England. Dei er den austlegaste av fire fjellkjeder i Brecon Beacons nasjonalpark og vert ofte forveksla med den vestlegaste, som heiter Black Mountain. I tillegg er det ein topp i Black Mountains som heiter Black Mountain. Black Mountains strekkjer seg i trekanten mellom byane Abergavenny i søraust, Hay-on-Wye i nord og landsbyen Llangors i vest. Ein annan by nær Black Mountains er Talgarth.
Det høgaste fjellet i gruppa er Waun Fach på 811 meter over havet. Andre toppar er Black Mountain (703 moh), Hay Bluff (677 moh), Rhos Dirion (713 moh) og Lord Hereford’s Knob eller Twmpa (690 moh). Mot sør ligg dei meir sjølvstendige toppane Crug Mawr (550 moh), Pen Allt-mawr (719 moh) og Pen Cerrig-calch (701 moh).
Angela Burdett-Coutts
Angela Georgina Burdett-Coutts, Baroness Burdett-Coutts, fødd Angela Georgina Burdett, var ein engelsk velgjerar og ei av dei rikaste kvinnene i Storbritannia i viktoriatida. Gjennom eit langt liv støtta ho ei rekkje veldedige føremål innan utdanning, helsevesen, økonomisk utvikling og religion, gav hjelp til fattige og naudstilte og reiste fleire bygningar og minnesmerke.
Macleod Point
Macleod Point er eit nes heilt søraust på Île Liège i Antarktiske Arkipel. Det er med på eit argentinsk kart i 1957, men ikkje namngjeve. Det vart fotografert frå lufta av Hunting Aerosurveys Ltd i 1956-57, og kartlagd frå desse bileta av Falkland Islands Dependencies Survey (FIDS) i 1959. Det vart namngjeve av United Kingdom Antarctic Place-Names Committee (UK-APC) etter John J.R. Macleod (1876–1935), ein skotsk fysiolog som var med på å oppdaga insulin i 1922.
Angela Burdett-Coutts
Bakgrunn
Angela Burdett var dotter av sir Francis Burdett (5. baronett) og Sophia, fødd Coutts, dotter av den styrtrike bankieren Thomas Coutts. Ho voks opp på landeigedommane til foreldra i Ramsbury i Wiltshire og Foremark i Derbyshire, og vitja fleire gonger Bath. Seinare budde ho mest i faren sitt hus ved St. James's Place i London.
23 år gammal blei ho ei av dei rikaste kvinnene i England då ho arva formuen til bestefaren sin, og eigarinteressene hans i Coutts-banken, gjennom testamentet til enkja hans, hertuginne Harriot Mellon av St. Albans. Testamentet til stebestemora hadde fleire vilkår, mellom anna at ho skulle ta bestefaren sitt namn, og at ho ikkje kunne gifta seg med ein utlending. Angela slo saman namna til faren og bestefaren med kongeleg løyve, til Burdett-Coutts. Innhaldet i testamentet var ukjend for alle, også familien, fram til Mellon døydde i 1837. Angela blei då kjend som «den rikaste arvingen i England,» og ved kroninga av dronning Viktoria året etter vekka ho stor merksemd.
Etter at ho blei myndig var ho sjølvstendig, og tok seg personleg av formuen sin og eigedelane sine i Coutts-banken. Burdett-Coutts fekk ei rekkje tilbod om ekteskap, «No young man of good family is said to have abstained from a proposal, » men blei verande ugift heilt til alderdommen. Ho skal ha fridd til hertugen av Wellington, Arthur Wellesley, då ho var 32 og han var 77, men han sa nei.
Burdett-Coutts flytta til herskapshuset ho hadde arva i Strattton Street i London i 1837, og budde stort sett her. Som kompanjong i store delar av livet hadde ho Hannah Brown, fødd Meredith, som var guvernante for henne i ungdommen. Begge foreldra til Burdett-Coutts døydde i januar 1844, og ho arva middel også frå dei.
Angela Burdett-Coutts støtta ei rekkje gode føremål, både aktivt som leiar og gjennom gåver. For dette fekk ho mange takkseiingar, og blei mellom anna utnemnd til baronesse av Highgate og Brookfield av dronning Viktoria - den første kvinna i Storbritannia som hadde fått ein slik tittel i kraft av sitt eige virke.
Gjennom faren hadde Burdett-Coutts knytt band til politiske og litterære vener av han, som Benjamin Disraeli, Thomas Moore og Samuel Rogers. Gjennom mora sin bankierfamilie hadde ho også band til europeisk adel og kongelege. Ho var vener med mellom anna politikarane Robert Peel og William Gladstone og biskopen Samuel Wilberforce, den engelske kronprinsfamilien, særleg Mary av Teck (seinare dronning Mary), og franske keisar Napoleon III og keisarinne Eugenie.
På sine eldre dagar gifta ho seg med den yngre, amerikanskfødde William Lehman Ashmead-Bartlett, som også tok namnet Burdett-Coutts. Med dette skapte ho skandale og tapte arva etter bestefaren til ei av systrene sine, Clara Money. Dei to fortsette likevel det veldedige arbeidet, og Ashrnead-Bartlett blei britisk parlamentsmedlem i 1885.
Virke
Burdett-Coutts gav fleire bidrag til forbetringar i den utfattige austsida av London, mellom anna til bygging av husvære, som ei gruppe blokker i Columbia Square og ein drikkefontene i Hackney. Ho bidrog til fattigskular og kveldsskular som kunne bidra til å utdanna barn bort frå barnearbeid og arbeidslause bort frå naud, prostitusjon og lovbrot. Ho støtta også utvandring for vevarar frå London og Ayrshire som var blitt arbeidsledige på grunn av utanlandsk konkurranse.
Eit av dei tidlege prosjekta hennar var Urania Cottage, ein bustad for heimlause kvinner, som var eit samarbeid med forfattaren og venen Charles Dickens. Ho danna også Flower Girls' Brigade for blomeseljarar og gav fattige gutar hjelp til å gå inn i marinen og handelsmarinen. Gateseljarar i Bethnal Green fekk stallplassar til esela sine, og blei oppmuntra til å behandla dyra sine godt gjennom oppvisingar og prisar. Den innebygde marknaden hennar Columbia Market i Bethnal Green blei derimot ingen suksess. Marknaden møtte sterk motstand frå eldre marknader med monopol, og frå gateseljarar som føretrekte å selja varene sine ute.
Burdett-Coutts bidrog til å oppretta eit nytt kyrkjesokn, St Stephen's, i slumområdet Rochester Row i Westminster. Der reiste ho ei kyrkje i nygotisk stil til minne om far sin, som hadde vore parlamentsmedlem for Westminster. Tilknytt kyrkja byrja ho ein skule, Burdett-Coutts & Townshend Foundation Church of England Primary School, som testamentetfullbyrdar for diktarpresten Chauncy Hare Townshend, fleire klubbar og kurs og eit suppekjøkken. Ho påkosta også ei anna kyrkje vigd til den heilage Stefan i Carlisle, restaurerte kyrkja i Ramsbury som ho hadde arva ansvaret for etter faren, og overtok også nabosoknet Baydon, der ho forbetra kyrkja og presteembetet knytt til henne, og fleire landsbyhus. Ho betalte også for opprettingar av anglikanske bispedøme i det britiske imperiet, som Cape Town og Adelaide i 1847 og Britisk Columbia i 1857.
Under den store hungersnauda i Irland bidrog Burdett-Coutts med naudhjelpsenter, utdanning og utstyr for fiskarar, prøvde å få irske produkt selde i England, og hjelpte naudstilte til å utvandra. Ho betalte også for forsking på potetsjukdom, som hadde vore den utløysande årsaka til hungersnauda. Ved å tilby dei britiske styresmaktene pengar til nye settepoteter pressa ho dei til å betala for dette sjølve.
Ho støtta noko av den tidlegaste kreftforskinga, og bidrog til opprettinga av det første dedikerte kreftsjukehuset Brompton Cancer Hospital (no Royal Marsden Hospital) i 1851. Ho gav også bidrag til helsetenester for prostituerte og soldatar i Zulukrigane og Krimkrigen. Under sistnemnde sende ho til Florence Nightingale spesiallaga tørkeutstyr for sengeklede ved sjukehuset som ho sjølv hadde utforma.
Angela Burdett-Coutts hadde leiarverv i ei rekkje organisasjonar, som Destitute Children's Dinner Society og London Society for the Prevention of Cruelty to Children, forløparen til den nasjonale barnevernorganisasjonen Society for the Prevention of Cruelty to Children. Ho hadde også leiande roller i dyrevelferdsorganisasjonen Royal Society for the Prevention of Cruelty to Animals (RSPCA), som ho organiserte konkurransar og heldt talar for, birøktarlaget British Beekeepers Association og var den første adelege støttespelaren til geitehaldarlaget British Goat Society. I den siste rolla kom fleire av interessene hennar saman: Ho oppmuntra fattige til å halda geiter, og heldt sjølv geiter som gjorde det godt på fesjå. Mjølka deira fekk ho send til sjukehus. Ho betalte for minst to redningsbåtar til den nye redningstenesta i England, Royal National Lifeboat Institution, og for livreddingsfartøy i Bretagne.
Burdett-Coutts var også interessert i vitskapleg og teknologisk utvikling, og støtta Charles Babbage med utviklinga av hans reknemaskin (ein forløpar for moderne datamaskinar), British Horological Institute. Ho finansierte den første landmålinga av Jerusalem i 1864, og prøvde fåfengt å bidra til å restaurera akveduktane der for å forbetra sanitasjonen i byen. Ho støtta David Livingstone sin utforskingsekspedisjon til Afrika og Henry Morton Stanley sine leiteekspedisjonar etter Livingstone og Emin Pasha. Ho kjøpte over hundre gamle greske manuskript frå Janina (Epirus), fekk dei frakta til England og husa i Highgate; dei var ei gåve til Roger Cholmeley sin skule.
Stebestemora som hadde skjenka henne arva hadde vore skodespelar, og Burdett-Coutts tok imot skodespelarar som William Macready og dramatikarar som Henry Irving og brukte det sosiale nettverket sitt til å framheva dei. Då skodespelaren og teaterdirektøren Mary Warner døydde fattig tok Burdett-Coutts vare på dotter hennar.
Angela Burdett-Coutts bidrog med fleire stipend, prisar og kjøp frå samtidige kunstnarar som Marshall Claxton, James John Hill, Anna Mary Howitt, Mary Ann Criddle, Rebecca Soloman og John James Masquerier. Ho kjøpte også ulike kunstverk og gjenstander til si eiga samling. I eit hjørne av eigedommen sin Holly Lodge Estate i Highgate, som då låg i utkanten av London, bygde ho bustadprosjektet Holly Village med ein portal der ho sjølv og Hannah Brown er avbilda som statuar.
Mindre byggverk og minnesmerke reiste av Burdett-Coutts er ein påkosta innebygd fontene i Victoria Park i London og ein fontene ved Greyfriars Kirkyard i Edinburgh med ein statue av den trufaste hunden Greyfriars Bobby. Ved Gamle St. Pancras kyrkje anla ho ein park og reiste eit stort solur som minnesmerke over dei gravlagde som var blitt flytta frå gravene sine gjennom bygginga av jernbanen. Leivningane etter Pascal Paoli, korsikansk flyktning som var gravlagd her, sende ho tilbake til heimstaden til glede for korsikanarane. I 1877 bidrog ho til å kjøpa nye kyrkjeklokker til St. Pauls katedral i London.
Død, ærestilvisingar og ettermæle
Angela Burdett-Coutts blei 92 år gammal. Ho døydde heime i Stratton Street i Piccadilly av akutt bronkitt. Under likskodet vitja rundt 30 000 heimen hennar for å visa henne ei siste ære. Burdett-Coutts blei gravlagd 5. januar 1907 nær vestdøra i skipet av Westminster Abbey. Ettersom ho ikkje hadde etterkomarar enda baroniet med henne.
Ho blei tildelt den osmanske Mecidi-ordenen for hjelpen sin til flyktningar under den russisk-tyrkiske krigen i 1877.
Namnet hennar blei også minna i cockneyrimslang som synonym for «støvlar», fordi det rimar med «boots».
Charles Dickens dedikerte romanen Martin Chuzzlewit til Burdett-Coutts. Kong Edvard VII skal ha kalla henne «den merkverdigaste kvinna i kongeriket» nest etter mor hans, dronning Viktoria. Ho er nemnd i ein ballade i Ingoldsby Legends (1837) av Richard Harris Barham som «Miss Anjaley Coutts». Ho var truleg utgangspunktet for «the greatest heiress in England», Adriana, i Endymion av vennen Benjamin Disraeli.
I romanen Flashman's Lady (1977) av George MacDonald Fraser har ho eit forhold til James Brooke. Terry Pratchett nemner Burdett-Coutts som ein av fleire historiske personar i sin roman Dodger (2012).
Chris Leslie
Christopher Julien Leslie er ein engelsk folkrockmusikar.
I 1969 byrja han å lære seg fele og baserte seg på felespeligna til Dave Swarbrick i Fairport Convention, Peter Knight frå Steeleye Span og Barry Dransfield.
Leslie gjorde den første innspelinga si 16 år gammal med eit Banbury-basert folkrockband og hadde så ein karriere i viseklubbar saman med broren John. Dei spelte inn det første albumet sitt, The Ship Of Time i 1976. I denne perioden spelte han òg fele for The Hookey Band og eit medlem av morris-dansarane i Adderbury. På denne tida vart han òg kjend med Dave Pegg frå Fairport Convention.
1981-1983 studerte Chris Leslie felebygging hos Patrick Jowett på Newark School of Violin Making i Nottinghamshire i England. I dag spelar han på den andre fela han lagde på Newark på scenen med Fairport Convention og andre band.
Sidan den gong arbeidde han med Whippersnapper, the Albion Band, All About Eve, Simon Mayor og Ian Anderson (frå Jethro Tull).
I 1997 vart han medlem av Fairport Convention som songar og multi-instrumentalist. Han har spelt inn tre soloalbum, The Flow, The Gift og Dancing Days (2004). Ved første åsyn ser Dancing Days ut til å vere eit Fairport Convention-album med Simon Nicol, Dave Pegg, Ashley Hutchings og Ric Sanders. Ingen av artistane spelar derimot i lag samstundes.
Diskografi
Med Steve Ashley
Polk County i Minnesota
Polk County er eit fylke i den USA-amerikanske delstaten Minnesota. Fylket ligg i den nordvestlege delen av delstaten, med vestgrense mot delstaten Nord-Dakota. Flatevidda til Polk er på 5 170 km², 70 km² er dekt av vatn. I kring 31 000 menneske bur i fylket. Fylkesadministrasjonen held til i småbyen Crookston.
Fylket vart grunnlagt i 1858 og organisert i 1872. Ved folketeljinga 2000 vart 41,7 % av ibuarane registrert som norskætta og 19,7 % som tyskætta.
Hong Xiuquan
Hong Xiuquan var ein kinesisk mystikar og leiar for  Taipingopprøret.
Hong Xiuquan (kinesisk skrift 洪秀全) var fødd Hong Renkun (洪仁坤) og kom frå ein fattig hakkafamilie i Fuyuanshui i Hua fylke i Guangdong-provinsen under det kinesiske Qing-dynastiet. Han viste tidleg interesse i studiar, og blei gjeven ei utdanning som var kostbar for familien hans i håp om at han ein dag kunne ta dei keisarlege embetseksamenanen. Hong blei førstemann på den lokale, innleiande eksamenen, og drog deretter til Guangzhou for å ta den keisarlege eksamenen. Berre om lag 1 % av dei som tok han stod på denne eksamenen. Hong prøvde fire gonger, men strauk på alle. Til sist gav han opp og blei landsbylærar i staden.
I 1851 prøvde styresmaktene å spreia sekta ved makt, og sekta svarte med blodig motstand. Dei raskt veksande styrkane oppflamma eit enormt bondeopprør. Det rykka nordover og erobra mange byar, mellom anna Nanjing, som blei hovudstad for opprøret. Derfrå prøvde dei erobra resten av det kinesiske kjerneområdet, og klarte nesten å erobra Beijing. Hong skipa «Det himmelske kongeriket Taiping» med seg sjølv som «himmelkonge» og bror av Jesus.
Etter eit mislukka forsøk på å ta Shanghai i 1860 snudde krigslukka for opprørarane. Kinesiske styrkar med vestleg støtte nedkjempa Taipingopprøret gjennom fleire år. I 1864 hadde dei nådde Nanjing, og Hong døydde, anten gjennom sjølvmord eller sjukdom. Den fjortenårige sonen hans, Hong Tianguifu, blei utnemnd til ny herskar. Nanjing blei teken av Qing-styrkar 19. juli 1864. Rundt 100 000 taipingarar tok liva sine. Hong Tianguifu blei seinare avretta.
Fylkesveg 320 i Vest-Agder
Fylkesveg 320 i Vest-Agder går mellom Heddeland i Marnardal kommune og Spilling i Lindesnes kommune. Vegen er 14,5 km lang.
Før 1. januar 2010 vart vegen kalla fylkesveg 405 i Vest-Agder.
Lago di Muzzano
Lago di Muzzano er ein innsjø i Ticino i Sveits. Han grensar til kommunane Sorengo, Muzzano og Collina d'Oro. Han har eit overflateareal på 0,23 km². Vatnet drenerer ut i Luganosjøen.
Deimos Ridge
Deimos Ridge er ein markant, smal klipperik utstikkar av sandstein og skifer, 3 nautiske mil sørvest for Phobos Ridge og Marsbreen i sørausthjørnet av Aleksanderøya i Antarktis. Han vart oppdaga frå lufta av Lincoln Ellsworth den 23. november 1935, og kartlagt frå bilete tekne under denne flyturen av W.L.G. Joerg. Han vart så kartlagt i 1949 av Falkland Islands Dependencies Survey og vart namngjeven av UK Antarctic Place-Names Committee etter tilknytinga til Marsbreen, Deimos er den ytre av to satellittar kring planeten Mars.
Knut Einar Kristiansen
Knut Einar Kristiansen er ein norsk sametingspolitikar. Han representerer Nordkalottfolket frå Ávjovárri valkrins i perioden 2021–2025.
Kristiansen er medlem i plenumsleiinga og i oppvekst-, omsorgs- og utdanningskomiteen. Av yrke er han fiskar.
Vaxholm
Vaxholm er ein by og kommunesenter i Vaxholm kommun i Stockholms län i Sverige. Han ligg i Stockholms skjergard. Namnet Vaxholm kjem frå Vaxholm slott, som vart bygt i 1549 på ein holme ved innløpet til Stockholm av kong Gustav Vasa.
Tan Dun
Tan Dun er ein oscarvinnande kinesisk-amerikansk komponist busett i New York. Han er særleg kjend for å ha skrive filmmusikk.
Vaxholm
Av historiske årsaker har Vaxholm alltid vorte kalla ein «stad» (by), trass i at han har hatt få innbyggjarar. I 2010 budde det 4857 innbyggjarar her. Vaxholm kommun vert derfor ofte kalla Vaxholms stad og omfattar 64 holmar i skjergarden.
Tan Dun
Karriere
Tan Dun vart fødd i Changsha i Hunan-provinsen i Kina. Han studerte ved musikkonservatoriet i Beijing før han flytte til New York i 1980-åra og studerte ved Columbia University. Han er etter kvart vorten kjend for å bruka uortodokse instrument i komposisjonane sine; mellom anna har han skrive eit verk der han berre nyttar papir i ulike former til å laga musikk. I eit anna verk nyttar han vasskåler som perkusjon.
Vaxholm
Historie
Byen Vaxholm vart grunnlagd i 1558, då kong Gustav Vasa kjøpte nokre gardar her frå grev Per Brahe den eldre. Han fekk seinare rettar som kjøpstad (köping) og i 1652 fekk han kongeleg privilegium.
Tan Dun
Karriere
Tan Dun har skrive både symfoniar og operaar. Den fyrste operaen hans, Marco Polo, hadde urpremiere i München i 1996. Operaen Peony Pavilion vart urframført i 1998, Tea: A Mirror of Soul i 2002 og The First Emperor i 2006.
Nir Hen
Nir Hen (hebraisk skrift נִיר חֵ"ן, tyder 'Enga til dei 58') er ein moshav i Hevel Lakhish sør i det sentrale Israel. Nir Hen høyrer til Lakhish regionale kommune.
Tan Dun
Filmmusikk
Tan Dun har m.a. skrive filmmusikken til fylgjande filmar:
Vaxholm
Historie
På 1800-talet voks byen lite. I 1880-åra vart han ein populær kurstad og det vart bygd mange sommarhus her av folk frå Stockholm.
Nir Hen
Nir Hen ligg kring 1 km vest for Shahar og 4 km vest for Kiryat Gat.
Moshaven vart grunnlagd i 1956. Namnet er til minne om dei 58 passasjerane som reiste på El Al rute 402 som vart skoten ned over Bulgaria kring eit år før busetnaden vart grunnlagd. Landsbyen vart opphavleg busett av av immigrantar frå Nord-Afrika, og seinare andre immigrantar og innfødde israelarar.
Vaxholm
Historie
Det var først i 1912 at ein tillegg husa i byen å verte bygd frå andre material enn tre, noko som har gjeve byen ein særeigen utsjånad.
Bakgrunnsstoff
7
Fylkesveg 321 i Vest-Agder
Fylkesveg 321 i Vest-Agder går mellom Skjævesland bru og Usland i Marnardal kommune. Vegen er 1,4 km lang.
Kiryat Tivon
Kiryat Tiv'on (hebraisk skrift קִרְיַת טִבְעוֹן}}, òg Qiryat Tiv'on) er ein by i Haifa distrikt i Israel, i åsane mellom Zvulun- og Jezreeldalen. Kiryat Tiv'on ligg 15 km søraust for Haifa, langs hovudvegen til Nasaret. I utkanten av Tiv'on ligg ein beduinsk by kalla Basmat Tab'un. Kiryat Tivon har eit folketal på 16 000.
Historie
Kiryat Tiv'on vart grunnlagd i 1958 då tre mindre busetnader vart slått saman: Tiv'on (grunnlagd i 1947), Kiryat Amal (grunnlagd i 1937) og Elro'i (grunnlagd i 1935). Kiryat Haroshet, som vart grunnlagd av ein rabbi frå Jablona i Polen som slo seg ned der med følgjaren sine i 1935, vart ein del av Kiryat Tiv'on i 1979.
Tiv'on vart bygd på landområde eigd av eit britisk, jødisk par som kjøpte området tidleg i 1945. Seinare vart det utvikla av Jewish National Fund basert på ein byplan teikna av Alexander Klein, ein russisk-jødisk arkitekt som fekk jobben av Jewish National Fund.
Venskapsbyar
Kiryat Tiv'on er venskapsby med:
Epletre
Epletre eller apal (Malus domestica ) er eit utbreidd frukttre som i tillegg til i hagar og frukthagar òg finst forvilla i hekkar og skogbryn. Det har gule, raude eller grøne frukter, eple, som til skilnad frå villeple alltid er over 3 centimeter i diameter. Treet er utan tornar.
Skildring
Blada er ovale til eggforma eller nesten runde med ein rundtakka kant. Stilken er kort. Oversida er mørkegrøn og lett håra i byrjinga, medan undersida er grå av det tette hårdekket. Blomsterknoppar finst berre på dei knudrete kortskota (fruktsporar), og dei er heilt dekte av grå hår. Bløming skjer i mai månad, der dei kvite til svakt rosa blomane sit i små buntar på 4-5 blomar. Fruktene, eple, er hjelpefrukter som kan vera er grøne, gule, raude eller ei blanding av desse fargane. Frøa spirer lett, men dei gjev typisk tre som berre i lita grad liknar foreldreplantane. Triploide sortar (som 'Belle de Boskoop' og 'Bramley Seedling') set ikkje frø.
Rotnettet og veksten til treet er avhengig av kva grunnstamme ein bruker. 'M27' har ei svært svak rot, 'MM106' har ei mellomsterk rot, og villstammer dannar kraftige røter. Villstammerota dannar eit rotnett av få, men store hovudrøter som går langt ned og ut. Siderøter og finrøter ligg høgt i jorda. Treet skapar jordtrøttleik.
Typisk høgd × breidd og årleg tilvekst er 12 × 6 m (30 × 20 cm/år).
Veksestad
Det finst ei rekkje ulike sortar epletre som resultat av fleire hundreår med utval og kryssing. Treet har altså ingen heimstad, men dei ville stamformene høyrer alle heime i den blanda lauvskogen frå Aust-Europa over Vesleasia og Kaukasus til Elburzfjella og Sentral-Asia. Nye undersøkingar tyder overtydande på at eple har opphavet sitt i Kasakhstan, der ein også finn den største genetiske variasjonen. Alle desse stadane føretrekk villformene til treet ein jordbotn som er rik på humus og mineral, og som er konstant fuktig.
Bilderberg-konferansen
Bilderberg-konferansen (òg kjend som Bilderberg-gruppa eller berre Bilderberg) er ein internasjonal samskipnad av leiarar frå næringslivet, finansfolk, politikarar og opinionsdannarar i Vest-Europa og USA, som møtest for å diskutere politiske og økonomiske spørsmål. Gruppa vart oppretta i 1952 og har hovudkontor i Leiden i Nederland.
Aktivitet
Den einaste offisielle aktiviteten i Bilderberg-gruppa er å arrangere ein årleg lukka konferanse der medlemmer og andre spesielt inviterte får delta. Konferansen er organisert av styringskomitéen til gruppa, som består av 34 personar som kvar for seg representerer sitt ulike medlemsland. Konferansen varer i tre dagar og har kring 130 inviterte deltakarar. Arrangementet er ikkje ope for mediedekning, og deltakarane får heller ikkje lov til å uttale seg offentleg om det som har vorte sagt ved konferansen. Bilderberg-konferansen er finansiert av medlemmene i styringskomitéen i tillegg til det enkelte landet der konferansen går føre seg.
Historie
Bilderberg-gruppa vart oppretta i 1952 etter initiativ frå den polske aktivisten Joseph Retinger, som ønskte å styrke det politiske samarbeidet mellom Vest-Europa og USA. Gruppa vart kalla opp etter Hotel de Bilderberg i Oosterbeek i Nederland, som var namnet på hotellet der den første konferansen vart halden i 1954, der 61 delegatar frå tolv ulike land deltok. Trass at innhaldet i konferansene framleis er privat, har Bilderberg-gruppa endra eigne reglar slik at medlemslista for konferansen kvar år vert publisert på nettsidene deira. Tidlegare deltakarar frå Noreg har vore mellom andre Thorvald Stoltenberg, Jens Stoltenberg, Erna Solberg, Siv Jensen, Knut Vollebæk, Kristin Clemet, Hanne Skartveit og mange fleire.
Kritikk
Ettersom Bilderberg-gruppa består av leiarar frå næringslivet og politikken, har gruppa vorte kritisert for å fatte politiske avgjerder i lukka forum utan at ålmenta får vite om det eller delta i avgjerdsprosessane. Andre har også reagert på at journalistar ikkje får lov til å dekke konferansen, samtidig som leiarar for store redaksjonar og mediehus vert invitert til å delta som privatpersonar.
Mu`skar al Murtafi`ah
Mu`skar al Murtafi`ah er ein landsby i Muscat nordaust i Oman.
Øyestad kyrkje
Øyestad kyrkje eller Øyestad gamle kyrkje er ei langkyrkje på Rykene i Arendal kommune i Agder.
Grikurov Ridge
Grikurov Ridge er ein rygg som strekkjer seg vestover i kring 6 nautiske mil frå sørenden av LeMay Range, sentralt på Aleksanderøya i Antarktis. Ryggen vart kartlagt frå flyfotografi tekne av Ronne antarktiske forskingsekspedisjon i 1947–48, og frå landmålingar av Falkland Islands Dependencies Survey i 1948–50. Han vart namngjeven av UK Antarctic Place-Names Committee etter russaren Garrik Grikurov, ein sovjetiske utvekslingsgeolog med British Antarctic Survey, som arbeidde i området i 1963–64.
Øyestad kyrkje
Etter ein brann den 18. mai 1900 stod berre murveggane att. Deretter vart kyrkja gjenreist etter planar av arkitekt Jørgen Berner og innvigd i 1902. Korpartiet vart endra i 1962–63 etter planar av Finn Krafft, og i 2006–08 vart kyrkja restaurert utvendig pga. problem med mørtelen.
Lago del Narèt
Lago del Narèt er ein innsjø i Val Sambuco i Ticino i Sveits. Han har eit overflateareal på 0,86 km². Innsjøen ligg i kommunen Lavizzara. Den næraste staden er Fusio.
Fylkesveg 328 i Vest-Agder
Fylkesveg 328 i Vest-Agder går mellom Tønnesland bru og Valebrokk i Marnardal kommune. Vegen er 8,4 km lang.
Sibley County
Sibley County er eit fylke sentralt i den sørlege delen av den USA-amerikanske delstaten Minnesota. Det totale arealet til fylket er 1555 km², 30 km² er dekt av vatn. I kring 15 000 menneske bur i Sibley. Fylkesadministrasjonen held til i landsbyen Gaylord.
Torfinnsbu
Torfinnsbu er ei privat turisthytte i Vang kommune i Oppland. Hytta ligg 1060 moh., omtrent midt på nordbreidda av Bygdin.
Sibley County
Fylket vart grunnlagt i 1853. Ved folketeljinga 2000 vart 65,7 % av ibuarane registrert som tyskætta og 6,3 % av norsk ætt.
Torfinnsbu
Torfinnsbu vart oppført i 1905 av Den Norske Turistforening (DNT) og har 36 senger. Hytta heitte i 1905 Nybod, men vart utvida og døypt om til Torfinnsbu i 1909. Hytta vart i 1913 teken over av grunneigarane og har seinare vore i privat eige.
Cragsman Peaks
Cragsman Peaks er nokre fjelltoppar på vestsida av Marshall Bay som strekkjer seg frå Cape Vik nordvest to Coldblow Col på sørkysten av Coronation Island i Sør-Orknøyane. Dei vart kartlagde av Falkland Islands Dependencies Survey i 1956–58 og ho fekk dette namnet av UK Antarctic Place-Names Committee fordi toppane var eit «fjellklatringsparadis». Cragsman er eit engelsk ord for fjellklatrar.
Metchnikoff Point
Metchnikoff Point er eit nes vest på Pasteur Peninsula nord i Brabant Island i Antarktiske Arkipel. Det vart først kartlagd av Den franske antarktisekspedisjonen, 1903–05, og vart namngjeve av Charcot etter Elie Metchnikoff, ein russiskfødd zoolog og bakteriolog, som tok over etter Pasteur som direktør ved Pasteur Institutt i Paris.
Kfarhazir
Kfarhazir er ein antiokisk ortodoks landsby i Koura distrikt i Libanon. Han ligg 360 meter over havet og har eit areal på 12,147 km² med kring 2000 innbyggjarar.
Per Johnny Sara
Per Johnny Persen Sara (fødd i 1977) er ein norsk sametingspolitikar. Han representerer Norske Samers Riksforbund frå Nordre valkrins i perioden 2021–2025. Sara er medlem i plan- og finanskomiteen. Av yrke er han planleggingsleiar.
Kfarhazir
Det er fem kyrkjer i Kfarhazir.
Koura distrikt
Koura er eit av 36 distrikt i Libanon, og er særleg kjend for produksjon av oliven. Koura består av i alt 52 landsbyar. Den største byen og det administrative senteret er Amioun, med kring 10 000 innbyggjarar i 2010.
Området er geografisk variert med kysten ved Middelhavet, ei stor olivenkledd slette og nokre landsbyar i fjella.
Det er hovudsakleg eit gresk-ortodoks distrikt, men her bur òg mange maronittiske katolikkar, sunni-muslimar, sjia-muslimar og nokre få alawittar.
Blackstone Edge
Blackstone Edge er ein skrent i eit lyngheiområde på 472 meter over havet langs grensa mellom Stor-Manchester og West Yorkshire i England.
Det er mogeleg å sjå Manchester, Winter Hill nær Bolton og til og med fjella i Nord-Wales på klåre dagar frå toppen.
Blackdown Hills
Blackdown Hills er ei åsrekkje langs grensa mellom Somerset og Devon sørvest i England, som har status som Area of Outstanding Natural Beauty (AONB).
Det er spor etter menneskeleg busetnad i åsane sidan jernalderen, og fleire av åsane ar restar etter åsfort. Her finst òg Dunkeswell Abbey og fleire landsbykyrkjer. Åsane er kryssa av eit nettverk av mindre vegar og dei større vegane går rundt åsane.
Den høgaste av åsane er Staple Hill i Somerset med ei høgd på 370 meter over havet. River Culm spring ut frå åsane nær Culmhead og renn vestover gjennom Hemyock til ho munnar ut i River Exe nordvest for Exeter. Andre elvar som spring ut i åsane er River Otter, River Yarty og Corry Brook.
Landsbyar kring åsane er Staple Fitzpaine, Buckland St Mary, Whitestaunton, Wambrook, Churchstanton, Dunkeswell, Upottery, Smeatharpe, Hemyock, Blackborough, Yarcombe, Membury, Stockland, Sheldon og Cotleigh.
Madzharovo Point
Madzharovo Point (bulgarsk нос Маджарово, ‘Nos Madzharovo’) er eit nes på sørvestkysten av Fournier Bay på Île Anvers i Antarktiske Arkipel i Antarktis mellom Thamyrisbreen i nordvest og Kleptuzabreen i søraust.
Neset er kalla opp etter byen Madzjarovo søraust i Bulgaria.
Madzharovo Point ligg 4,94 km sørvest for Predel Point og 3,88 km vest for Studena Point.
Lago Nero i Ticino
Lago Nero er ein innsjø i kantonen Ticino i Sveits. Han har eit overflateareal på 0,14 km².
Melodi Grand Prix 2004
Melodi Grand Prix 2004 var den 42. utgåva av Melodi Grand Prix, Noregs nasjonale uttaking til Eurovision Song Contest. Tolv finalistar deltok i finalen 6. mars 2004 som blei arrangert i Oslo Spektrum i Oslo. Vinnarlåten blei «High», framført av Knut Anders Sørum. Songen er komponert av Thomas Thörnholm og Lars Andersson, med tekst av Dan Attlerud. Sørum representerte Noreg i den internasjonale finalen i Istanbul og kom på 24. og siste plass med 3 poeng. Dette var Noregs tiande sisteplass i Eurovision Song Contest.
Sendinga
Også dette året opna NRK for at utanlandske låtskrivarar kunne levere bidrag i den opne konkurransen, noko som førte til at utlendingar stod heilt eller delvis bak halvparten av finalelåtane. Til saman kom det inn 530 låtar til tevlinga, og tolv av dei blei plukka ut til finalen laurdag 6. mars.
Finalen gjekk nok ein gong av stabelen i Oslo Spektrum, og Ivar Dyrhaug var programleiar for første gong sidan 1983. Deltakarlåtane blei presenterte veka før finalen, og sjåarane kunne SMS-røyste på favorittane sine heile veka før finalen.
Dei fleste deltakarane var ukjende for dei fleste sjåarane, med Arlene Wilkes og Idol-deltakar Rebecca Ludvigsen som unntak.
Også dette året blei resultatet avgjort fullt ut av sjåarane sine telefon- og SMS-røyster. Først blei dei tolv finalemelodiane spelte ein gong, før publikum fekk røyste. Etter ein halvtimes sendepause begynte del to med røystinga for første runde. Dei fire best plasserte songane gjekk vidare til superfinalen, og publikum fekk røyste om att. I den andre røysterunden talde kvar telefonrøyst eitt poeng, og til slutt vann balladen «High» med over 26 000 røyster meir enn «This Is Where You Got It From». Dette var første gang utlendingar stod bak vinnaren av Melodi Grand Prix, for «High» var skriven av tre svenskar.
Røysting
I første røysterunde gav kvar landsdel 1–8, 10 og 12 poeng ut frå kor mange telefon- og SMS-røyster dei ulike bidraga fekk. Dei fire beste bidraga gjekk vidare til superfinalen.
Sør-Orknøyane
Sør-Orknøyane er ei øygruppe i Sørishavet, kring 604 km nordaust for tuppen av Den antarktiske halvøya. Dei dekkjer eit areal på i alt 620 km².
Melodi Grand Prix 2004
Hendingar
Finalen blei sett av 1 228 000 sjåarar, noko som motsvarar 75 prosent av alle som såg på tv i det aktuelle tidsrommet sendinga gjekk.
Det norske bidraget kom sist i Eurovision Song Contest og fekk berre 3 poeng – alle frå Sverige. Sisteplassen gjorde at Noreg måtte gjennom ein semifinale i den internasjonale finalen året etter.
Sør-Orknøyane
Øyane har vore ein del av Britisk Antarktis sidan 1962 (tidlegare høyrte dei til Falkland Islands Dependencies), og British Antarctic Survey dreiv ein base på Signy Island. Argentina har òg gjort krav på øyane som ein del av provinsen Eldlandet, og Den argentinske marinen har hatt ein permanent base på Laurie Island sidan 1904. Utanom personellet på basane er det ingen innbyggjarar på øyane. I følgje Antarktistraktaten frå 1959 er ikkje statsvelde over øyane anerkjent eller motstridd av medlemslanda av avtalen og dei kan ikkje nyttast til militære føremål.
Historie
Sør-Orknøyane vart oppdaga i 1821 av dei to selfangarane Nathaniel Brown Palmer og George Powell. Øyane fekk opphavleg namnet Powell's Group, medan hovudøya fekk namnet Coronation Island fordi det var året kong Georg IV vart krona (coroniation på engelsk). I 1823 vitja James Weddell øyane og gav øygruppa det noverande namnet etter Orknøyane i Skottland. Han gav òg nye namn til somme av øyane i gruppa. Sør-Orknøyane ligg omtrent like langt sør som Orknøyane ligg mot nord (60 °S og 59 °N), men ein veit ikkje om dette var grunnlaget for namnet øyane fekk.
Øyane vart sidan ofte vitja av sel- og kvalfangarar, men det vart ikkje gjort skikkelege landmålingar før ekspedisjonen til William Speirs Bruce på «Scotia» i 1903, som overvintra på Laurie Island. Bruce kartla øyane og fjerna nokre av namneendringane som Weddell hadde gjort. Han oppretta ein vêrstasjon, som vart seld til Argentina då han forlet staden i 1904. Denne basen, som fekk namnet Orcadas i 1951, er framleis i drift. Det er dermed den eldste forskingsstasjonen i Antarktis som har vore i kontinuerleg drift. I 1908 erklærte Storbritannia suvernitet over forskjellige område i Antarktis og Sør-Amerika. Øyane vart frå då av administrert som ein del av Falkland Islands Dependencies. Ein biologisk forskingsstadjon på Signy Island vart bygd i 1947 av British Antarctic Survey. I 1962 kom øyane inn under det nyoppretta Britisk Antarktis.
Det argentinske kravet på øyane går attende til 1925. Det vart opphavleg rettferdiggjort av at argentinarane hadde vore på Laurie Island i lengre tid og vart sidan utvida til eit større territorialkrav.
Geografi og klima
Øyane ligg på breidder kring 60°30' til 60°83' S, og frå 44°25' til 46°25' W i Sørishavet.
Øygruppa består av fire hovudøyar.
Coronation Island er den største øya og er kring 50 km lang. Det høgaste punktet er Mount Nivea som er 1266 meter over havet. Laurie Island er den austlegaste av øyane. Dei to andre øyane er Powell Island og Signy Island. Mindre øyar i øyrguppa er mellom andre Robertson Island, Saddle Islands og Acuna Island. I alt dekkjer øygruppa kring 620 km² og av dette er 90 % dekt av isbrear.
The Wood and the Wire
Gerry Conway kom attende til Fairport på trommer for første gong sidan 1973,, men det er Chris Leslie som dominerer albumet, som aleine eller i lag med Nigel Stonier skreiv eller song solo på dei fleste songane. Resultatet vart i følgje Allmusic at «det verka som om Leslie har vore ein del av denne gruppa mykje lenger enn tre år». Dave Pegg kommenterte seinare «Nigel Stonier er ein stor produsent, låtskrivar og musikar. Han har verkeleg vore flink til å hjelpe Chris Leslie med songane. Dei to har skrive nokre flotte songar i lag, som verkar å passe Fairport-repertoaret bra.»
Sør-Orknøyane
Geografi og klima
Inaccessible Islands ligg kring 15 nautiske mil vestover og vert òg rekna som ein del av Sør-Orknøyane.
Sør-Orknøyane-tråget er eit undersjøisk tråg som er knytt til Sør-Orknøyane.
Forskingsstasjonar
Det er to forskingsstasjonar på øyane:
Otzem
Otzem (hebraisk skrift עֹצֶם) er ein moshav sør i Israel i Hevel Lakhish. Han høyrer til Lakhish regionale kommune. Moshaven vart grunnlagd i 1955 av jødiske immigrantar frå Marokko som ein del av eit forsøk på å busetje området. Namnet, som tyder «intensitet», syner til intensiteten i slaga som fann stad her mellom Det israelske forsvaret og den egyptiske hæren under den arabisk-israelske krigen i 1948.